**Dôvodová správa**

**A. Všeobecná časť**.

Zákon č. 24/2006 Z. z. o posudzovaní vplyvov na životné prostredie v znení neskorších predpisov (ďalej len „zákon“) ustanovuje podmienky pre Právne otázky ochrany životného prostredia; Orgány starostlivosti o životné prostredie; Medzinárodné právne aspekty starostlivosti o životné prostredie; Spôsobilosť pre niektoré povolania; Prípravu investičnej výstavby; Projektovú a rozpočtovú dokumentáciu; Pôsobnosť ústredných orgánov štátnej správy; Pôsobnosť národných výborov, okresných, obvodných, obecných úradov; Ohrozenie a poškodenie životného prostredia; Prírodné rezervácie; Chránené územia; Národné parky; Výkazníctvo a Sociálno-ekonomické informácie.

Doplnenie prílohy č. 8, bodu 9. Infraštruktúra, položky 5 sa odstráni nevykonateľnosť vypracovania zámeru na posudzovanie vplyvov na životné prostredie. Ide o zariadenia, ktoré v priebehu roka vykonávajú úpravu ostatných odpadov na rôznych miestach, podľa potreby prevádzkovateľa resp. potreby objednávateľa. Nie je preto možné na tieto zariadenia vypracovať zámer ani správu o hodnotení, nakoľko zariadenia nepracuje stále na jednom mieste. Súčasne sa jedná o ostatné odpady, ktoré nemajú negatívny vplyv na životné prostredie. Navrhovaná zmena by odstránila stav, kedy hlavne obce nemôžu v súčasnosti zakúpiť a prevádzkovať mobilné drvičky biologicky rozložiteľných odpadov, pretože posudzovanie vplyvov na životné prostredie nie že je len nevykonateľné ale aj náklady na jeho vypracovanie by stáli viac, ako tieto zariadenia.

Navrhovaná právna úprava je v súlade s Ústavou Slovenskej republiky, s ústavnými zákonmi, s ďalšími zákonmi ako aj s medzinárodnými zmluvami, ktorými je Slovenská republiky viazaná.

Predložený vládny návrh zákona nebude mať vplyv na štátny rozpočet, rozpočet obcí a vyšších územných celkov, na zamestnanosť, životné prostredie, ani na podnikateľské prostredie.

**B. Osobitná časť**.

K Čl. I

K bodu 1:

Navrhuje sa doplniť prílohu č. 8, bod 9. Infraštruktúra, položku č. 5 tabuľky tak, aby sa nevzťahovala na zariadenia na mechanickú úpravu ostatných odpadov a biologicky rozložiteľných odpadov.

K Čl. II

Vzhľadom na dĺžku legislatívneho procesu a potrebnú legisvakanciu sa navrhuje, aby tento zákon nadobudol účinnosť 1. júla 2011.